Marilyn Manson (band)

Denne artikkelen handler om bandet, for artisten, se Marilyn Manson.

Marilyn Manson er et alternativt industrielt metal/rock-band. Bandet ble stiftet av Brian «Marilyn Manson» Warner under navnet Marilyn Manson & the Spooky Kids i 1990.

Vokalist Brian Warner, gitarist Scott Putesky og bassist Brian Tutunick spilte inn den første demoen i 1990. De brukte scenenavnene Marilyn Manson, Daisy Berkowitz og Olivia Newton Bundy. Alle navnene var satt sammen av en kjent modell og en seriemorder. Navnene skulle representere det gode og det onde. Marilyn Manson fikk f.eks. navnet sitt fra Marilyn Monroe og Charles Manson. Ganske snart kom Stephen Bier (Madonna Wayne Gacy) inn i bandet. Olivia Newton Bundy ble byttet ut med Brad Stewart (Gidget Gein). I 1991 begynte trommeslageren Fred Streithorst (Sara Lee Lucas) i bandet.

Marilyn Manson & the The Spooky Kids ble mer og mer populær i området, særlig takket være DJ Scott David, en tidlig fan og radiomann, som ivrig spilte låter fra bandets demoer på radioen WYNX-FM.  Manson, Berkowitz og Gein opptrådte i dameklær eller bisarre kostymer. Noen ganger satte de fyr på scenetilbehøret sitt. Sammen med de sterke kontrastene hadde de elementer fra rockekulturen fra 1970-1980-tallet og figurer fra barne-tv. De fortsatte å opptre og gi ut kassetter, men I 1992 forkortet de navnet til Marilyn Manson.

Nothing Records og de første albumene (1993–1996) 
I 1993 fikk Trent Reznor fra Nine Inch Nails, som da hadde sitt eget plateselskap, Nothing Records, øynene opp for Marilyn Manson. Marilyn Manson signerte en platekontrakt med selskapet og fikk muligheten til å støtte Nine Inch Nails på deres kommende turne. Høsten 1993 begynte bandet å spille inn låter med Reznor som produsent, og året etter var utgivelsen av debutalbumet Portrait of an American Family et faktum.

Diskografi

Studioalbum 
1994 — Portrait of an American Family
1996 — Antichrist Superstar
1998 — Mechanical Animals
2000 — Holy Wood (In the Shadow of the Valley of Death)
2003 — The Golden Age of Grotesque
2007 — Eat Me, Drink Me
2009 — The High End of Low
2012 — Born Villain
2015 — The Pale Emperor
2017 — Heaven Upside Down
2020 — We Are Chaos

Remiks- og samlealbum 
1995 — Smells Like Children
1997 — Remix and Repent
2004 — Lest We Forget

Livealbum 
1999 — The Last Tour on Earth

Eksterne lenker 
 
 
 
 Officiel Marilyn Manson nettside 
 Marilyn Manson wiki

 

Alternativ metal-band fra USA
Industriell metal-band fra USA
Band etablert i 1990